Document ID: 31981R2730

ΚΑΝΟΝΙΣΜΟΣ (ΕΟΚ) αριθ. 2730/81 ΤΗΣ ΕΠΙΤΡΟΠΗΣ της 14ης Σεπτεμβρίου 1981 περί καταρτίσεως του καταλόγου των οργανισμών, στις τρίτες χώρες, από τους οποίους είναι δυνατόν να προκηρυχθούν διαγωνισμοί στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 13 παράγραφος 3 και το άρθρο 17 παράγραφος 4,
Εκτιμώντας:
ότι, σύμφωνα με τους όρους του άρθρου 14 του κανονισμού (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής και του καθεστώτος προκαθορισμού των επιστροφών στον τομέα του γάλακτος και των γαλακτοκομικών προϊόντων(2), δύνανται στο εξής να θεωρούνται σαν διαγωνισμοί μόνον όσοι προκηρύσσονται από έναν από τους δημόσιους οργανισμούς ή οργανισμούς δημοσίου δικαίου που αναφέρονται στον υπό κατάρτιση κατάλογο-
ότι, λαμβανομένων υπόψη των εμπορικών πρακτικών των χωρών εισαγωγής κατά το παρελθόν, και λόγω των πλέον προσφάτων πληροφοριών που διαθέτει η Επιτροπή, ο κατάλογος αυτός δύναται να καταρτισθεί κατά τα αναγραφόμενα στο παράρτημα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κατάλογος των οργανισμών, που αναφέρεται στο άρθρο 14 του κανονισμού (ΕΟΚ) αριθ. 2729/81, των δυναμένων να προκηρύσσουν διαγωνισμούς στις τρίτες χώρες, εμφαίνεται στο παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Αρχίζει να εφαρμόζεται από την 1η Νοεμβρίου 1981.
Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Σεπτεμβρίου 1981.

Labels: 3
17